CELEX: 32010R0939
Language: da
Date: 2010-10-20 00:00:00
Title: Kommissionens forordning (EU) nr. 939/2010 af 20. oktober 2010 om ændring af bilag IV til forordning (EF) nr. 767/2009 om tilladte tolerancer i forbindelse med mærkning af sammensætningen af fodermidler eller foderblandinger, jf. artikel 11, stk. 5  EØS-relevant tekst

21.10.2010   
            
            
               DA
            
            
               Den Europæiske Unions Tidende
            
            
               L 277/4
            
         KOMMISSIONENS FORORDNING (EU) Nr. 939/2010
   af 20. oktober 2010
   om ændring af bilag IV til forordning (EF) nr. 767/2009 om tilladte tolerancer i forbindelse med mærkning af sammensætningen af fodermidler eller foderblandinger, jf. artikel 11, stk. 5
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 767/2009 af 13. juli 2009 om markedsføring og anvendelse af foder, ændring af Europa-Parlamentets og Rådets forordning (EF) nr. 1831/2003 og ophævelse af Rådets direktiv 79/373/EØF, Kommissionens direktiv 80/511/EØF, Rådets direktiv 82/471/EØF, 83/228/EØF, 93/74/EØF, 93/113/EF og 96/25/EF og Kommissionens beslutning 2004/217/EF (1), særlig artikel 27, stk. 1, og
   ud fra følgende betragtninger:
   
               (1)
            
            
               I forordning (EF) nr. 767/2009 er der fastsat en række EU-bestemmelser om vilkårene for markedsføring af fodermidler og foderblandinger. De tilladte tolerancer i forbindelse med mærkning af sammensætningen af fodermidler eller foderblandinger er angivet i forordningens bilag IV.
            
         
               (2)
            
            
               Statistiske kontroldata fra medlemsstaternes kompetente myndigheder om afvigelser i foderprøver har vist, at der skal foretages omfattende ændringer af de parametre, der er fastsat i bilag IV til forordning (EF) nr. 767/2009, for at der kan tages hensyn til den videnskabelige og teknologiske udvikling af prøveudtagnings- og analysemetoderne. Kommissionen har nu afsluttet evalueringen af de pågældende data, og bilag IV og parametrene heri bør derfor ændres.
            
         
               (3)
            
            
               Der bør i de ændrede tolerancer for vandindholdet tages hensyn til visse fodermidler med et vandindhold på over 50 %, da der for disse fodermidler er indført nye mærkningsbestemmelser ved artikel 15 og 16 i forordning (EF) nr. 767/2009.
            
         
               (4)
            
            
               Så længe der ikke foreligger metoder på EU-plan til at bestemme energiværdien og proteinværdien, bør det fortsat være tilladt for medlemsstaterne at anvende deres nationale tolerancer for disse parametre.
            
         
               (5)
            
            
               For de nyligt indførte tolerancer for fodertilsætningsstoffer i foder bør det præciseres, at de kun finder anvendelse på tekniske afvigelser, da den analytiske tolerance allerede er fastsat i overensstemmelse med den officielle påvisningsmetode for det enkelte fodertilsætningsstof. Tolerancerne bør anvendes på de angivne værdier i listen over fodertilsætningsstoffer og listen over analytiske bestanddele.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   Bilag IV til forordning (EF) nr. 767/2009 erstattes af bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. september 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. oktober 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 229 af 1.9.2009, s. 1.
   
      BILAG
      Bilag IV til forordning (EF) nr. 767/2009 affattes således:
      
         
            »BILAG IV
            
               Tilladte tolerancer i forbindelse med mærkning af sammensætningen af fodermidler eller foderblandinger, jf. artikel 11, stk. 5
            
            
               
                  Del A:
                  
                  Tolerancerne for de analytiske bestanddele, der er omhandlet i bilag I, V, VI og VII
               
            
            
                        1.
                     
                     
                        Tolerancerne i denne del omfatter tekniske og analytiske afvigelser. Når der er fastsat analytiske tolerancer på EU-plan, som dækker måleusikkerhed og variationer i de anvendte procedurer, tilpasses værdierne i punkt 2 i overensstemmelse hermed, så de kun omfatter tekniske tolerancer.
                     
                  
                        2.
                     
                     
                        Hvis det konstateres, at sammensætningen af et fodermiddel eller en foderblanding afviger fra den angivne værdi af de analytiske bestanddele, der er omhandlet i bilag I, V, VI og VII, gælder følgende tolerancer:
                        
                                    a)
                                 
                                 
                                    for råfedt, råprotein og råaske:
                                    
                                                i)
                                             
                                             
                                                ± 3 % af den samlede masse eller det samlede rumfang ved angivet indhold på 24 % eller derover
                                             
                                          
                                                ii)
                                             
                                             
                                                ± 12,5 % af det angivne indhold ved angivet indhold på under 24 %, men ikke under 8 %
                                             
                                          
                                                iii)
                                             
                                             
                                                ± 1 % af den samlede masse eller det samlede rumfang ved angivet indhold på under 8 %
                                             
                                          
                              
                                    b)
                                 
                                 
                                    for træstof, sukker og stivelse:
                                    
                                                i)
                                             
                                             
                                                ± 3,5 % af den samlede masse eller det samlede rumfang ved angivet indhold på 20 % eller derover
                                             
                                          
                                                ii)
                                             
                                             
                                                ± 17,5 % af det angivne indhold ved angivet indhold på under 20 %, men ikke under 10 %
                                             
                                          
                                                iii)
                                             
                                             
                                                ± 1,7 % af den samlede masse eller det samlede rumfang ved angivet indhold på under 10 %
                                             
                                          
                              
                                    c)
                                 
                                 
                                    for calcium, aske, der er uopløselig i saltsyre, samlet indhold af fosfor, natrium, kalium og magnesium:
                                    
                                                i)
                                             
                                             
                                                ± 1 % af den samlede masse eller det samlede rumfang ved angivet indhold på 5 % eller derover
                                             
                                          
                                                ii)
                                             
                                             
                                                ± 20 % af det angivne indhold ved angivet indhold på under 5 %, men ikke under 1 %
                                             
                                          
                                                iii)
                                             
                                             
                                                ± 0,2 % af den samlede masse eller det samlede rumfang ved angivet indhold på under 1 %
                                             
                                          
                              
                                    d)
                                 
                                 
                                    for vandindhold:
                                    
                                                i)
                                             
                                             
                                                ± 8 % af det angivne indhold ved angivet indhold på 12,5 % eller derover
                                             
                                          
                                                ii)
                                             
                                             
                                                ± 1 % af den samlede masse eller det samlede rumfang ved angivet indhold på under 12,5 %, men ikke under 5 %
                                             
                                          
                                                iii)
                                             
                                             
                                                ± 20 % af det angivne indhold ved angivet indhold på under 5 %, men ikke under 2 %
                                             
                                          
                                                iv)
                                             
                                             
                                                ± 0,4 % af den samlede masse eller det samlede rumfang ved angivet indhold på under 2 %
                                             
                                          
                              
                                    e)
                                 
                                 
                                    hvis der ikke er fastsat nogen tolerance for energiværdien og proteinværdien i henhold til en EU-metode eller i henhold til en officiel national metode i den medlemsstat, hvor foderet markedsføres, gælder følgende tolerancer: for energiværdien 5 % og for proteinværdien 10 %.
                                 
                              
                  
                        3.
                     
                     
                        Uanset punkt 2, litra a), er den tilladte afvigelse for så vidt angår råfedt og råprotein i foder til selskabsdyr ± 2 % af den samlede masse eller det samlede rumfang ved et angivet indhold på under 16 %.
                     
                  
                        4.
                     
                     
                        Uanset punkt 2 kan den tilladte afvigelse i opadgående retning fra det angivne indhold for så vidt angår råfedt, sukker, stivelse, calcium, natrium, kalium, magnesium, energiværdi og proteinværdi være op til to gange den tolerance, der er fastsat i punkt 2 og 3.
                     
                  
                        5.
                     
                     
                        Uanset punkt 2 gælder tolerancerne for aske, der er opløselig i saltsyre, og for vandindholdet kun i opadgående retning, idet der ikke fastsættes nogen tolerance i nedadgående retning.
                     
                  
               
                  Del B:
                  
                  Tolerancer for fodertilsætningsstoffer, der er mærket i overensstemmelse med bilag I, V, VI og VII
               
            
            
                        1.
                     
                     
                        Tolerancerne i denne del omfatter kun tekniske afvigelser. De gælder for fodertilsætningsstoffer, der er opført på listen over fodertilsætningsstoffer og på listen over analytiske bestanddele.
                        For fodertilsætningsstoffer, der er opført som analytiske bestanddele, gælder tolerancerne den samlede mængde, der er angivet i mærkningen som den mængde, der med sikkerhed er indeholdt i foderet på datoen for mindste holdbarhed.
                        Hvis det konstateres, at indholdet af et fodertilsætningsstof i et fodermiddel eller en foderblanding er under det angivne indhold, gælder følgende tolerancer (1):
                        
                                    a)
                                 
                                 
                                    10 % af det angivne indhold, hvis det angivne indhold er 1 000 enheder eller derover
                                 
                              
                                    b)
                                 
                                 
                                    100 enheder, hvis det angivne indhold er under 1 000 enheder, men ikke under 500 enheder
                                 
                              
                                    c)
                                 
                                 
                                    20 % af det angivne indhold, hvis det angivne indhold er under 500 enheder, men ikke under 1 enhed
                                 
                              
                                    d)
                                 
                                 
                                    0,2 enheder, hvis det angivne indhold er under 1 enhed, men ikke under 0,5 enhed
                                 
                              
                                    e)
                                 
                                 
                                    40 % af det angivne indhold, hvis det angivne indhold er under 0,5 enhed.
                                 
                              
                  
                        2.
                     
                     
                        Hvis der i retsakten om godkendelse af et fodertilsætningsstof er fastsat et minimumsindhold og/eller et maksimumsindhold for det pågældende fodertilsætningsstof, gælder de tekniske tolerancer, der er fastsat i punkt 1, kun for et indhold over minimumsindholdet eller under maksimumsindholdet, alt efter hvad der er relevant.
                     
                  
                        3.
                     
                     
                        Hvis det fastsatte maksimumsindhold af et tilsætningsstof som omhandlet i punkt 2 ikke overskrides, kan afvigelsen over det angivne indhold være på op til tre gange den tolerance, der er fastsat i punkt 1. Hvis der imidlertid i retsakten om godkendelse af et fodertilsætningsstof, der tilhører gruppen af mikroorganismer, er fastsat et maksimumsindhold for det pågældende fodertilsætningsstof, må maksimumsindholdet ikke overskride den højest tilladte værdi.«
                     
                  
      
      
         (1)  I dette afsnit forstås ved 1 enhed 1 mg, 1 000 IU, 1 × 109 CFU eller 100 enzymaktivitetsenheder for det pågældende fodertilsætningsstof pr. kg foder, alt efter hvad der er relevant.